มีพสพ.กับแฟนเมื่อวันที่15กรกฎาค่ะตรงกับวันที่ต้องเป็นประจำเดือนแต่เป็นคนประจำเดือนมาไม่สม่ำเสมอค่ะจะมาวันที่5กับ15ค่ะแล้วก็ทานยาคุมไปแล้วประจำเดือนก็เลื่อนมาวันที่26กรกฎาค่ะแล้วเมื่อต้นเดือนสิงหามีพสพ.กับแฟนแบบป้องกันเช็คถุงยางแล้วไม่ขาดไม่รั่ว ซื้อที่ตรวจมาตรวจเมื่อวันที่25สิงหาขีดเดียวค่ะแล้วก็ตรวจอีกรอบวันที่2กันยาขีดเดียวค่ะ แต่ประจำเดือนก็ยังไม่มาแบบนี้มีโอกาสท้องมั้ยค่ะ หรือที่ตรวจชำรุดเป็นไปได้มั้ยคะ หรือร่างกายฮอร์โมนหนูผิดปกติรึเปล่าคะ ขอบค่ะ
สวัสดีค่ะ การมีเพศสัมพันธ์ดังกล่าวมานั้นถ้าได้ป้องกันด้วยถุงยางอนามัยที่ไม่ขาด ไม่รั่ว โอกาสตั้งครรภ์ก็มีน้อยมาก น้อยกว่า 2%โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากประจำเดือนมีการขาดหายไปแล้ว น่าจะตรวจให้ผลบวกได้หากรอบเดือนมาไม่สม่ำเสมออยู่แล้ว อาจจะทำให้นับวันที่ควรจะมีรอบเดือนจริงๆได้ยาก และการตรวจการตั้งครรภ์อาจไม่แม่นยำ แนะนำไปยืนยันผลที่รพ.อีกครั้ง หากประจำเดือนยังไม่มาเกิน 35 วัน และควรตรวจหาสาเหตุที่ทำให้ประจำเดือนมาไม่สม่ำเสมอร่วมไปด้วยเช่นการมีถุงน้ำหลายใบในรังไข่ พังผืดมดลูก ผนังมดลูกบาง หรือความผิดปกติของต่อมไทรอยด์